**N Á V R H**

**Rámcová dohoda**

**na zabezpečenie udržateľnosti a prevádzky podchodov, technologických zariadení v podchodoch a na komunikáciách na území Bratislavy**

uzatvorená podľa § 269 ods. 2 zákona č. 513/1991 Zb. Obchodný zákonník

 v spojení s § 83 zákona č. 343/2015 z. z. o verejnom obstarávaní a o zmene a doplnení niektorých zákonov ďalej len („rámcová dohoda“)

medzi zmluvnými stranami:

**Objednávateľ:**

**Hlavné mesto Slovenskej republiky Bratislava**, sídlo: Primaciálne námestie 1, 814 99 Bratislava, zastúpenie: Ing. Tatiana Kratochvílová, 1. námestníčka primátora, IČO: 00 603 48, bankové spojenie: Československá obchodná banka, a.s., číslo účtu (IBAN): SK23 7500 0000 0000 2582 7143

(ďalej len „objednávateľ“)

a

**Dodávateľ:**

**xxx**, sídlo: xxx zastúpenie: xxx zápis: xxx IČO: xxx IČ DPH: xxx DIČ: xxx bankové spojenie: xxx číslo účtu (IBAN): xxx

(ďalej len „dodávateľ“)

(objednávateľ a dodávateľ spolu ďalej aj ako „zmluvné strany“)

**Článok I**

**Účel rámcovej dohody**

1. Účelom uzatvorenia rámcovej dohody je vytvoriť zmluvný rámec pre realizáciu jej predmetu podľa potrieb a požiadaviek objednávateľa, ktoré budú špecifikované v čiastkových písomných objednávkach v súlade s podmienkami uvedenými v tejto rámcovej dohode (ďalej len „čiastkové objednávky“). Táto rámcová dohoda nezaväzuje objednávateľa k plneniu a bude realizovaná zadaním čiastkových zákaziek prostredníctvom písomných objednávok vystavených v súlade s podmienkami v nej uvedenými (ďalej len „objednávka“). V každej objednávke bude objednávateľom upresnený obsah a rozsah požadovaných prác a súvisiacich služieb, čas a miesto, resp. miesta ich dodania a osobitné požiadavky na plnenie podľa článku II ods. 6. tejto rámcovej dohody.
2. Účelom dodania stavebných prác a súvisiacich služieb podľa rámcovej dohody je zabezpečenie verejného záujmu prostredníctvom plnenia úloh objednávateľa uvedených v § 6a písm. d) pri zohľadnení úloh uvedených najmä v  § 6a c) a j) zákona Slovenskej národnej rady č. 377/1990 Zb. o hlavnom meste Slovenskej republiky Bratislave vybraným postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Článok II**

**Predmet rámcovej dohody**

1. Predmetom rámcovej dohody je záväzok dodávateľa poskytnúť objednávateľovi plnenie spočívajúce v uskutočnení stavebných prác a súvisiacich služieb (ďalej len stavebné práce“) a poskytnutí periodicky sa opakujúcich služieb (ďalej len „služby“) a záväzok objednávateľa zaplatiť dodávateľovi za riadne poskytnuté plnenie dohodnutú cenu podľa podmienok uvedených v rámcovej dohode.
2. Dodávateľ sa zaväzuje, že pre objednávateľa vykoná plnenie uvedené v ods. 4. a 5. tohto článku, podľa podmienok tejto rámcovej dohody s odbornou starostlivosťou, podľa požiadaviek objednávateľa uvedených v čiastkových objednávkach a v súlade s podmienkami určenými v postupe verejného obstarávania, ktorého výsledkom je táto rámcová dohoda.
3. Plnenie podľa rámcovej dohody musí zabezpečiť udržateľnosť a prevádzkyschopnosť podchodov na území hlavného mesta Slovenskej republiky Bratislavy (ďalej len „vybrané objekty“). Opis stavebných prác a služieb predstavujúcich plnenie podľa rámcovej dohody je uvedený v jej prílohe č. 1 – Opis predmetu zákazky.
4. Výsledkom stavebných prác bude priebežné udržiavanie a postupné primerané zlepšovanie technického a prevádzkového stavu vybraných objektov pre účely ich využívania verejnosťou. Stavebné práce musia byť uskutočňované takým spôsobom, ktorý umožní bezpečný a minimálne obmedzovaný pohyb verejnosti a nepretržitú prevádzku vo vybraných objektoch a ich bezprostrednom okolí počas uskutočňovania stavebných prác.
5. Výsledkom služieb bude zabezpečenie bezpečnej a udržateľnej prevádzky zdvíhacích zariadení inštalovaných vo vybraných objektoch,  permanentnom udržiavaní primeranej úrovne kultúrnosti prostredia využívaného verejnosťou a zabezpečení bezodkladného poskytovania informácií určenému organizačnému útvaru objednávateľa, ktorým je oddelenie správy komunikácií o identifikovaných poruchách a poškodeniach vybraných objektov, vrátane doručenia ich zdokumentovania formou fotografií a stručného opisu poruchy, resp. poškodenia, ktoré nie je možné odstrániť prostredníctvom poskytnutia služieb, t. j. pre nápravu zisteného stavu je potrebné uskutočniť stavebné práce podľa rámcovej dohody.
6. Predmet rámcovej dohody bude realizovaný vždy na základe čiastkovej objednávky vystavenej objednávateľom v súlade s podmienkami určenými v rámovej dohode a doručených dodávateľovi (ďalej len „objednávka“).
7. V prípade nevyhnutnej potreby objednávateľ môže písomne požiadať o doplnenie ponuky predloženej dodávateľom vo verejnom obstarávaní, ktorého výsledkom je rámcová dohoda v súlade s § 83 ods. 4 zákona o verejnom obstarávaní.

**Článok III**

**Zmluvná cena a platobné podmienky**

1. Zmluvná cena je určená v Prílohe č. 2 tejto rámcovej dohody. Zmluvná cena je dohodnutá zmluvnými stranami v súlade so zákonom NR SR č. 18/1996 Z. z. o cenách v spojení s vykonávacou vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách ako cena za jednotlivé položky stavebných prác a služieb uvedených v rámcovej dohode. Zmluvná cena zahŕňa všetky ekonomicky oprávnené náklady dodávateľa na poskytnutie služby podľa tejto rámcovej dohody a primeraný zisk. Maximálna Hodnota tejto rámcovej dohody je 7 639 840,00 EUR bez DPH.
2. Zmluvnú cenu je možné meniť len na základe písomného dodatku odsúhlaseného zmluvnými stranami, a to v prípade legislatívnych zmien v oblasti daňových a colných predpisov, výnimočne na základe iných objektívnych dôvodov, ktoré majú preukázateľný vplyv na cenu za predpokladu splnenia zákonných podmienok uvedených v § 18 zákona o verejnom obstarávaní.
3. Objednávateľ zaplatí dodávateľovi za riadne plnenie podľa objednávky dohodnutú zmluvnú cenu v lehote do 30 dní od doručenia faktúry. Nárok na zaplatenie zmluvnej ceny vzniká dodávateľovi po riadnom vykonaní plnenia podľa objednávky v príslušnom kalendárnom mesiaci, čo dodávateľ preukáže príslušnými potvrdenými a podpísanými objednávkami objednávateľom a písomnými preberacími protokolmi plnenia potvrdenými oprávnenou osobou objednávateľa určenou v rámcovej dohode, príp. v objednávke, ktoré musia byť prílohami k faktúre, a ktoré musia obsahovať rozpis nákladov podľa objednávky podľa položiek uvedených v prílohe č. 2 rámcovej dohody v prípade stavebných prác s priloženými dôkazmi, ktorými môže byť fotografická dokumentácia, resp. video záznam stavu pred a po plnení podľa objednávky. Faktúra sa považuje za uhradenú dňom odpísania fakturovanej sumy z účtu objednávateľa. Fakturačná adresa objednávateľa (adresa, na ktorú bude faktúra zaslaná) je nasledovná: .....................
4. Čiastkové objednávky (podpísané oprávnenou osobou objednávateľa) bude objednávateľ doručovať na adresu sídla dodávateľa uvedenú v záhlaví rámcovej dohody poštou, alebo prostredníctvom e-mailu, faxom alebo akýmkoľvek iným preukázateľným spôsobom vylučujúcim pochybnosti o ich obsahu. Dodávateľ sa zaväzuje akceptáciu každej objednávky deklarovať jej podpisom oprávnenou osobou a takto akceptovanú objednávku bezodkladne doručiť objednávateľovi, najneskôr však v  lehote jedného pracovného dňa odo dňa jej doručenia dodávateľovi spôsobmi uvedenými v predchádzajúcej vete. Za preukázateľné doručenie akceptácie objednávky dodávateľom sa bude považovať aj doručenie skenu dodávateľom podpísanej objednávky prostredníctvom e-mailu. Uvedený postup sa netýka plnenia uskutočneného v rámci režimu zimnej pohotovosti, resp. v prípade vzniku mimoriadnej udalosti. Pri plnení podľa uvedeného režimu objednávateľ vystaví objednávku ex post na základe prevzatého plnenia.
5. Faktúra musí spĺňať náležitosti určené príslušnými právnymi predpismi a musí byť v súlade so zmluvne dohodnutými podmienkami v tejto rámcovej dohode, v opačnom prípade je objednávateľ oprávnený vrátiť dodávateľovi faktúru na prepracovanie, pričom objednávateľ nie je v takomto prípade v omeškaní so zaplatením a 30 dňová lehota splatnosti začne znovu plynúť dňom doručenia riadne opravenej faktúry dodávateľom. Objednávateľ uhradí zmluvnú cenu za riadne uskutočnený predmet plnenia podľa objednávky na účet dodávateľa uvedený v identifikačných údajoch v záhlaví rámcovej dohody.
6. Dodávateľ je oprávnený doručiť faktúry za vykonané služby vždy do 15. kalendárneho dňa mesiaca nasledujúceho po mesiaci, v ktorom bolo fakturované plnenie uskutočnené na základe príslušných objednávok.
7. Cena za poskytnuté služby v každej doručenej faktúre musí byť vypočítaná ako násobok zmluvnej ceny za príslušnú položku plnenia uvedenú v prílohe č. 2 rámcovej dohody a počtu skutočne realizovaných merných jednotiek príslušnej položky v predchádzajúcom mesiaci prevzatých objednávateľom podľa rámcovej dohody a musia byť v nej zahrnuté všetky náklady súvisiace s poskytnutým plnením.
8. Každá doručená faktúra musí obsahovať samostatne rozpis poskytnutého plnenia s uvedením uskutočneného rozsahu v štruktúre podľa položiek uvedených v prílohe č. 2 rámcovej dohody.
9. Objednávateľ neposkytuje dodávateľovi na plnenie podľa rámcovej dohody preddavky.

**Článok IV**

**Miesta a lehoty plnenia**

1. Miestami plnenia podľa rámcovej dohody sú inžinierske objekty uvedené v prílohe č. 3 rámcovej dohody vrátane ich bezprostredného okolia. Konkrétne miesta plnenia budú objednávateľom určené v objednávkach.
2. Požadované lehoty plnenia budú objednávateľom určené v objednávkach. Pokiaľ v objednávke nebude uvedená lehota plnenia má sa za to, že dodávateľ je povinný uskutočniť plnenie podľa objednávky bezodkladne.
3. Zmluvné strany sa v súlade s predchádzajúcim odsekom 2 tohto článku dohodli, že lehota na plnenie určená v objednávke začne plynúť dodávateľovi vždy od doručenia objednávky dodávateľovi podľa rámcovej dohody, t. j. nezávisle na potvrdení objednávky objednávateľom.
4. Dodávateľ sa zaväzuje poskytovať plnenie týkajúce sa služieb v čase uvedenom v prílohe č.1 rámcovej dohody (časové úseky k jednotlivým položkám jar/ leto / denne / týždenne).
5. Zmena údajov v objednávke týkajúcich sa lehoty nástupu dodávateľa na plnenie je možná len so súhlasom zmluvných strán.
6. Objednávateľ si v prípade potreby vyhradzuje právo požadovať súčasné plnenie vo viacerých objektoch.
7. Stavebné práce a služby musia byť realizované najmä priebežne počas trvania rámcovej dohody v štyroch jednoročných a jednom štvorročnom cykle. Konkrétne stavebné práce a služby požadované v rámci jednotlivých požadovaných cyklov s určením ich frekvencie opakovania počas každého príslušného cyklu je uvedené pri jednotlivých vybraných objektoch v prílohe č. 1 rámcovej dohody.
8. Súčasťou plnenia podľa rámcovej dohody je aj zabezpečenie permanentnej operatívnej pohotovosti v objednávateľom písomne určenom zimnom období so zmluvnou povinnosťou dodávateľa nástupu na plnenie najneskôr do 2 hodín od momentu doručenia výzvy objednávateľa elektronickou poštou dodávateľovi. Nedodržanie tejto povinnosti sa považuje za podstatné porušenie rámcovej dohody.

**Článok V**

**Oprávnené osoby**

1. Objednávateľ určuje ako oprávnené osoby podľa tejto rámcovej dohody:

................................., email: .......................@bratislava.sk, telefón: ...........................,

................................., email: .......................@bratislava.sk, telefón: ............................

1. Dodávateľ určuje ako oprávnenú osobu, resp. oprávnené osoby podľa tejto rámcovej dohody: ..................................,

Meno a priezvisko ...........................email: ..........................., telefón: .....................

1. Zmluvné strany sú počas trvania tejto rámcovej dohody oprávnené zmeniť osoby uvedené v predchádzajúcich bodoch 1. a 2. V prípade, že ktorákoľvek zo zmluvných strán bude mať počas trvania rámcovej dohody záujem na zmene určenej oprávnenej osoby, je povinná túto zmenu bez zbytočného odkladu písomne oznámiť druhej zmluvnej strane bez povinnosti uzatvorenia písomného dodatku k tejto rámcovej dohode. Zmena v určení oprávnenej osoby je voči druhej zmluvnej strane účinná dňom nasledujúcim po dni doručenia písomného oznámenia o určení oprávnenej osoby druhej zmluvnej strane.

**Článok VI**

**Ďalšie práva a povinnosti dodávateľa**

1. Dodávateľ je povinný plniť podľa rámcovej dohody kvalitne, v súlade s platnými všeobecne záväznými predpismi, s maximálnou odbornou starostlivosťou, zároveň je povinný prijať opatrenia na ochranu majetku objednávateľa a plniť podľa tejto rámcovej dohody efektívne. Dodávateľ sa zaväzuje, že na plnenie podľa rámcovej dohody bude využívať výlučne osoby zdravotne spôsobilé k výkonu požadovanej práce, s príslušným oprávnením/osvedčením, resp. certifikátom, alebo iným dokladom, ktorý sa v konkrétnom prípade vydáva, ak sa to vyžaduje, a vo vhodnom pracovnom oblečení, vhodnej pracovnej obuvi a s ochrannými pracovnými pomôckami.
2. Dodávateľ je povinný predložiť objednávateľovi najneskôr do 10 dní odo dňa účinnosti rámcovej dohody doklad (originál alebo úradne osvedčenú kópiu) o poistení pre prípad zodpovednosti za škodu spôsobenú svojou činnosťou s dojednaným poistným plnením vo výške minimálne 100 000 EUR s platnosťou a účinnosťou počas celej doby trvania rámcovej dohody, ktorý sa stane prílohou č. 8 rámcovej dohody ako aj doklad preukazujúci úhradu poistného na aktuálne poistné obdobie. Okrem dodávateľa nesmie byť v predloženej poistnej zmluve uvedený ako poistený žiaden iný subjekt. Nesplnenie tejto povinnosti dodávateľom sa považuje za podstatné porušenie rámcovej dohody.
3. Dodávateľ je povinný pri plnení podľa rámcovej dohody dodržiavať všeobecne záväzné predpisy vrátane príslušných STN, predpisov požiarnej ochrany, bezpečnosti a ochrany zdravia pri práci a hygienické predpisy v súlade s platnou legislatívou a rešpektovať opatrenia súvisiace so šírením ochorenia COVID 19 všeobecne záväzné ako aj interne prijaté objednávateľom, s ktorými je pred začatím plnenia podľa rámcovej dohody povinný sa oboznámiť.
4. Dodávateľ je povinný zabezpečiť plnenie podľa rámcovej dohody tak, že v prípade všetkých dotknutých osôb podieľajúcich sa na plnení podľa tejto rámcovej dohody zabezpečí, že tieto osoby budú mať najneskôr pred začatím plnenia úspešne absolvované školenie bezpečnosti a ochrane zdravia pri práci (ďalej len „BOZP“) a školenie o požiarnej ochrane (ďalej len „PO“) a sú oboznámení s povinnosťami ochrany životného prostredia (ďalej len „OŽP“) podľa predpisov platných v Slovenskej republike.
5. Dodávateľ je povinný prípadné zistené nedostatky odstrániť ihneď po ich nahlásení oprávnenou osobou objednávateľa.
6. V rámci svojej pôsobnosti je dodávateľ povinný zabezpečiť zachovanie mlčanlivosti o veciach, o ktorých sa on, resp. ním poverení pracovníci na plnenie dozvedia pri plnení predmetu rámcovej dohody.
7. Dodávateľ nesmie poveriť plnením podľa rámcovej dohody inú právnickú ani fyzickú osobu bez predchádzajúceho písomného súhlasu objednávateľa s výnimkou subdodávateľov známych v čase uzavretia rámcovej dohody. Zoznam týchto subdodávateľov tvorí prílohu č. 4 rámcovej dohody.
8. Dodávateľ podpisom tejto rámcovej dohody potvrdzuje, že v plnom rozsahu dodržiava, resp. zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „pracovnoprávne predpisy“), a to predovšetkým zákona č. 311/2001 Z. z. Zákonník práce v znení neskorších predpisov (ďalej len „Zákonník práce“) a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ podpisom tejto rámcovej dohody zároveň vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti rámcovej dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch.
9. Dodávateľ je povinný po každom plnení podľa objednávky protokolárne odovzdať toto plnenie na základe čiastkového protokolu poverenej osobe objednávateľa určenej v rámcovej dohode, príp. v príslušnej objednávke.
10. Dodávateľ je povinný v súlade s § 34 ods. 3 zákona o verejnom obstarávaní uskutočňovať príslušné stavebné práce a poskytovať príslušné služby podľa rámcovej dohody výlučne osobami, ktorými preukazoval splnenie určených podmienok účasti vo verejnom obstarávaní, ktorého výsledkom je rámcová dohoda pričom tieto osoby sú menovite uvedené v prílohe č. 5 rámcovej dohody. V prípade nevyhnutnej potreby viacerých osôb na zabezpečenie plnenia podľa rámcovej dohody v rovnakom čase je dodávateľ oprávnený zabezpečiť takéto konkrétne plnenie aj ďalšími osobami s podmienkou, že sú držiteľmi požadovaného oprávnenia. Dodávateľ je oprávnený na zmenu ktorejkoľvek z uvedených osôb v prílohe č. 5 výlučne v riadne odôvodnených prípadoch, na základe písomného súhlasu objednávateľa, pričom každá osoba, ktorou dodávateľ nahradzuje niektorú z pôvodných osôb, musí byť držiteľom príslušného oprávnenie a musí spĺňať podmienky určené v § 34 ods. 3 zákona o verejnom obstarávaní.
11. Dodávateľ je povinný umožniť objednávateľovi kontrolovať prostredníctvom poverených osôb plnenie pracovníkmi dodávateľa podľa požiadaviek objednávateľa.
12. Dodávateľ je povinný pri plnení používať výlučne kvalitné materiály spĺňajúce všeobecne záväzné predpisy a normy. Dodávateľ je povinný pri poskytovaní služieb podľa rámcovej dohody používať výlučne ekologické čistiace a dezinfekčné prostriedky, ktorých používanie deklaroval a ocenil vo verejnom obstarávaní a ich zoznam tvorí prílohu č. 6 rámcovej dohody.
13. Dodávateľ je, v súlade s § 41 ods. 4 písm. a) zákona o verejnom obstarávaní, povinný počas trvania rámcovej dohody objednávateľovi bezodkladne písomne oznámiť každú zmenu údajov (minimálne v rozsahu podľa prílohy č. 4 rámcovej dohody) o akomkoľvek jeho subdodávateľovi najneskôr však jeden pracovný deň pred začiatkom plnenia podľa rámcovej dohody dotknutým subdodávateľom.
14. Dodávateľ je povinný dodržať nasledovné pravidlá pri každej zmene subdodávateľa počas trvania rámcovej dohody:
	1. písomný návrh na zmenu subdodávateľa (týka sa aj nového subdodávateľa neuvedeného v prílohe č. 4 tejto rámcovej dohody) je dodávateľ povinný doručiť objednávateľovi najneskôr v lehote 5 pracovných dní pred plánovaným uskutočnením zmeny,
	2. písomný návrh podľa predchádzajúceho písm. a) (ďalej len „písomný návrh“) musí obsahovať minimálne údaje podľa prílohy č. 4 tejto rámcovej dohody informáciu o tom, ktorého subdodávateľa má nový subdodávateľ nahradiť,
	3. navrhovaný subdodávateľ musí byť zapísaný do registra partnerov verejného sektora, pokiaľ sa na subdodávateľa táto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov vzťahuje,
	4. navrhovaný subdodávateľ musí spĺňať všetky ďalšie požiadavky, ak sú určené v rámcovej dohode, vo vzťahu k tej časti predmetu rámcovej dohody, ktorú má plniť,
	5. objednávateľ je povinný písomne sa vyjadriť k navrhovanému subdodávateľovi v lehote najneskôr do troch pracovných dní od doručenia písomného návrhu dodávateľom,
	6. v prípade nesúhlasu objednávateľa s navrhovaným subdodávateľom z dôvodu nesplnenia požiadaviek na subdodávateľa určených v písm. c), d) a e) tohto odseku, objednávateľ zároveň písomne vyzve dodávateľa na doručenie písomného návrhu nahradzujúceho takéhoto subdodávateľa subdodávateľom spĺňajúcim určené požiadavky v lehote najneskôr 5 pracovných dní odo dňa doručenia výzvy objednávateľa; pokiaľ dodávateľ nedoručí písomný návrh na nahradzujúceho subdodávateľa v uvedenej lehote, alebo navrhovaný subdodávateľ nebude spĺňať určené podmienky, dodávateľ je povinný plniť podľa objednávok vlastnými kapacitami.
15. Dodávateľ zodpovedá za plnenie poskytnuté subdodávateľom tak, akoby ho vykonal on sám.
16. Dodávateľ je oprávnený kedykoľvek počas trvania tejto rámcovej dohody písomne požiadať objednávateľa o sprístupnenie aktuálnych interných predpisov týkajúcich sa oblasti BOZP, PO, OŽP a opatrení prijatých objednávateľom v súvislosti so šírením ochorenia COVID 19.
17. Dodávateľ je povinný mať permanentne k dispozícii na plnenie podľa rámcovej dohody strojové, prevádzkové a technické vybavenie, ktorým preukazoval vo verejnom obstarávaní, ktorého výsledkom je rámcová dohoda splnenie podmienok účasti určených podľa § 34 ods. 1 písm. j) zákona o verejnom obstarávaní a ktorého zoznam tvorí prílohu č. 7 rámcovej dohody. Nesplnenie tejto povinnosti dodávateľom sa považuje za podstatné porušenie rámcovej dohody.
18. Dodávateľ je povinný objednávateľovi predložiť najneskôr pred prvým plnením podľa objednávky vystavenej na základe rámcovej dohody písomnú zmluvu uzavretú vo svojom mene a na svoje náklady na zhodnotenie stavebného odpadu skládkovaním s oprávneným hospodárskym subjektom, ktorá sa stane prílohou č. 9 rámcovej dohody. Objednávateľ si vyhradzuje právo kedykoľvek počas trvania rámcovej dohody overiť dodržiavanie povinnosti odvozu odpadu zmluvnému partnerovi a spôsob zhodnotenie uvedeného odpadu. Pre tento účel je dodávateľ povinný objednávateľovi na jeho žiadosť predložiť v určenej lehote doklady potvrdzujúce odovzdanie a zhodnotenie dotknutého odpadu zmluvným partnerom dodávateľa. Nesplnenie tejto povinnosti dodávateľom sa považuje za podstatné porušenie rámcovej dohody.
19. Dodávateľ je povinný objednávateľovi predložiť najneskôr pred prvým plnením podľa objednávky vystavenej na základe rámcovej dohody písomnú zmluvu uzavretú vo svojom mene a na svoje náklady na ekologické spracovanie elektrovodných káblov, ktorá sa stane prílohou č. 10 rámcovej dohody. Objednávateľ si vyhradzuje právo kedykoľvek počas trvania rámcovej dohody overiť dodržiavanie povinnosti odvozu odpadu tvoreného elektrovodnými káblami dodávateľom deklarovanému zmluvnému partnerovi. Nesplnenie tejto povinnosti dodávateľom sa považuje za podstatné porušenie rámcovej dohody.
20. Pokiaľ dodávateľ nemá oprávnenie na nakladenie s odpadmi, t. j. nezabezpečuje nakladanie so vzniknutým odpadom sám, je povinný predložiť najneskôr pred prvým plnením podľa rámcovej dohody písomnú zmluvu s hospodárskym subjektom oprávneným na nakladanie s odpadmi (zber, zhromažďovanie, zhodnocovanie, prípadne zneškodňovanie odpadu), ktorá sa stane prílohou č. 11 rámcovej dohody. Nesplnenie tejto povinnosti dodávateľom sa považuje za podstatné porušenie rámcovej dohody.
21. Podstatné úlohy uvedené v prílohe č. 1 tejto rámcovej dohody je dodávateľ povinný vykonať priamo sám, vlastnými kapacitami. Plnenie tejto povinnosti dodávateľa je objednávateľ oprávnený kedykoľvek kontrolovať. Nesplnenie tejto povinnosti dodávateľom sa považuje za podstatné porušenie tejto rámcovej dohody.
22. Dodávateľ je povinný uskutočňovať stavebné práce podľa rámcovej dohody spôsobom, ktorý umožní bezpečný a minimálne obmedzovaný pohyb verejnosti a nepretržitú prevádzku vo vybraných objektoch.
23. Dodávateľ berie na vedomie, že objednávateľ nesmie v zmysle ust. § 11 ods. 1 zákona o verejnom obstarávaní uzavrieť rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Dodávateľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 zákona o verejnom obstarávaní. Dodávateľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.
24. Dodávateľ berie na vedomie, že právoplatné rozhodnutie o vyčiarknutí dodávateľa, prípadne jeho subdodávateľa z registra partnerov verejného sektora alebo uložený zákaz účasti dodávateľ, prípadne jeho subdodávateľov vo verejnom obstarávaní podľa § 182 ods. 3 písm. b) a g) zákona o verejnom obstarávaní, zakladá dôvod na ukončenie tejto rámcovej dohody odstúpením od rámcovej dohody v zmysle § 15 ods. 1 zák. č. 315/2016 Z. z. o registri partnerov verejného sektora a o zmene a doplnení niektorých zákonov.
25. Dodávateľ vyhlasuje, že sa v plnom rozsahu oboznámil s charakterom a rozsahom plnenia v zmysle podmienok stanovených objednávateľom a sú mu známe všetky technické, kvalitatívne a iné podmienky plnenia. Dodávateľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel rámcovú dohodu a splnil svoje záväzky z nej vyplývajúce, ako aj dostatočnými technickými, technologickými a personálnymi kapacitami potrebnými k riadnemu plneniu. Dodávateľ je zodpovedný za to, že práceneschopnosť, dovolenky a iná absencia personálu Dodávateľa alebo subdodávateľa neovplyvnia plnenie povinností Dodávateľa podľa tejto Zmluvy a nebudú sa považovať za zásah vyššej moci (vis maior).
26. Dodávateľ poskytuje plnenie na základe činnosti zapísanej v príslušnom registri a na základe oprávnení vydaných podľa § 15 zákona č. 124/2006 Z. z. zahŕňajúce, podľa § 14 ods. 1 písm. a) uvedeného zákona, overovanie odbornej spôsobilosti zamestnávateľa na odborné prehliadky a odborné skúšky a opravy vyhradeného technického zariadenia podľa právnych predpisov na zaistenie bezpečnosti a ochrany zdravia pri práci na činnosti v rozsahu:

(S) odborné prehliadky a odborné skúšky vyhradených technických zariadení zdvíhacích

(O) oprava vyhradených technických zariadení zdvíhacích v rozsahu:

(OU) oprava a údržba

(R) rekonštrukcia

(M) montáž do funkčného celku na mieste budúcej prevádzky

v rozsahu technické zariadenia zdvíhacie skupina A,

c1 - výťah a zdvíhacia plošina, ktorá je trvalou súčasťou budovy a objektu,

c3 - výťah a zdvíhacia plošina, ktorá je súčasťou budovy a objektu, a to nákladný výťah so zakázanou prepravou osôb,

f - pohyblivé schody a chodníky.

a podľa § 15 zákona č. 124/2006 Z. z. zahŕňajúce, podľa § 14 ods. 1 písm. a) uvedeného zákona, overovanie odbornej spôsobilosti zamestnávateľa na odborné prehliadky a odborné skúšky a opravy vyhradeného technického zariadenia elektrického podľa právnych predpisov na zaistenie bezpečnosti a ochrany zdravia pri práci. Oprávnenie sa požaduje na činnosti v rozsahu:

(OU) oprava a údržba

(R) rekonštrukcia

(M) montáž do funkčného celku na mieste budúcej prevádzky v rozsahu min. E2 technické zariadenia elektrické s napätím do 1000 V vrátane bleskozvodov pre triedy objektov A - objekty bez nebezpečenstva výbuchu.

Objednávateľ má právo kedykoľvek počas plnenia zmluvy požiadať dodávateľa o predloženie týchto oprávnení, pričom dodávateľ je povinný ich objednávateľovi predložiť do 10 pracovných dní odo dňa vyžiadania.

**Článok VII**

**Ďalšie práva a povinnosti objednávateľa**

1. Objednávateľ je povinný pred začatím plnenia podľa tejto rámcovej dohody a kedykoľvek v priebehu jej trvania na písomnú žiadosť dodávateľa sprístupniť mu aktuálne opatrenia prijaté objednávateľom v súvislosti so šírením ochorenia COVID 19, ako aj ďalšie aktuálne existujúce interné predpisy ktoré môžu ovplyvňovať plnenie podľa rámcovej dohody.
2. Objednávateľ je oprávnený prostredníctvom svojich zamestnancov kontrolovať poskytovanie plnenia podľa rámcovej dohody dodávateľom.

**Článok VIII**

**Zmluvné pokuty, úrok z omeškania a zodpovednosť za škody**

1. Ak je dodávateľ v omeškaní s poskytnutím plnenia na základe objednávky podľa rámcovej dohody, je objednávateľ oprávnený uplatňovať si nárok na zmluvnú pokutu vo výške 200 EUR, slovom dvesto eur, za každý začatý deň omeškania.
2. Ak je dodávateľ v omeškaní s nástupom na plnenie zmluvných povinností uvedených v článku IV ods. 8 tejto rámcovej dohody, je objednávateľ oprávnený uplatňovať si nárok na zmluvnú pokutu vo výške 500 EUR, slovom päťsto eur, za každú začatú hodinu omeškania.
3. V prípade, ak dodávateľ nedodrží povinnosti podľa článku VI ods. 8 rámcovej dohody a objednávateľovi bude kontrolným orgánom, v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľom nelegálne zamestnávaných osôb, je dodávateľ povinný zaplatiť objednávateľovi zmluvnú pokutu vo výške 130 % výšky sankcie uloženej kontrolným orgánom objednávateľovi a zároveň objednávateľovi vzniká právo na okamžité odstúpenie od rámcovej dohody. Objednávateľ je oprávnený uplatniť si zmluvnú pokutu podľa predchádzajúcej vety tohto odseku voči dodávateľovi aj opakovane.
4. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, je objednávateľ oprávnený účtovať dodávateľovi zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
5. V prípade, ak zhotoviteľ nesplní svoju povinnosť podľa článku VI ods. 23 rámcovej dohody, tzn. nesplní si svoju povinnosť registrácie, je objednávateľ oprávnený účtovať zhotoviteľovi zmluvnú pokutu vo výške 25 000 EUR, slovom dvadsaťpäťtisíc eur.
6. Uplatnením nároku na zaplatenie zmluvnej pokuty ani jej zaplatením nie je dotknutý nárok objednávateľa na náhradu škody, pričom objednávateľ má nárok na náhradu škody popri zmluvnej pokute.
7. Dodávateľ má právo uplatňovať si voči objednávateľovi nárok na úrok z omeškania pri nedodržaní dohodnutej lehoty splatnosti faktúry podľa rámcovej dohody a to podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka.
8. Dodávateľ zodpovedá za všetky škody, ku ktorým dôjde v dôsledku jeho činnosti (činnosti jeho pracovníkov) pri plnení tejto rámcovej dohody, ako aj zanedbaním jeho zmluvných alebo zákonných povinností. Uplatniť zodpovednosť za škodu voči dodávateľovi je objednávateľ oprávnený len v prípade vzniku škody na veciach v súvislosti s plnením podľa rámcovej dohody. V prípade vzniknutej škody musí byť spísaný škodový protokol.
9. Dodávateľ je zodpovedný v plnom rozsahu za akúkoľvek škodu, a iné priamo alebo nepriamo súvisiace náklady, ktoré vzniknú v dôsledku porušenia akýchkoľvek jeho záväzkov z rámcovej dohody, právnych predpisov alebo iných pravidiel, ktoré sú pre neho záväzné v súvislosti s plnením podľa rámcovej dohody. Pri škodách, za ktoré dodávateľ zodpovedá, a ktoré vznikli v dôsledku porušenia jeho zmluvných alebo zákonných povinností, je dodávateľ povinný nahradiť objednávateľovi vzniknutú škodu v celom rozsahu. Objednávateľ je povinný výšku spôsobenej škody hodnoverne preukázať.
10. Pri plnení predmetu obstarávania je dodávateľ povinný pre prípad porušenia predpisov BOZP, OPP a OŽP za každý zistený priestupok uhradiť objednávateľovi peňažnú sankciu vo výške 300 EUR, slovom tristo eur.
11. Pri plnení predmetu obstarávania je dodávateľ povinný za nedodržanie čistoty a poriadku na mieste plnenia uhradiť objednávateľovi 300 EUR, slovom tristo eur, za každý zistený prípad.
12. Pokuta za nedodržanie uvedených osobitných požiadaviek na plnenie, neposkytnutie služieb uvedených v príslušnej čiastkovej objednávke dodávateľom je určená vo výške 10% z predpokladanej hodnoty príslušnej čiastkovej objednávky. Pokutu je povinný dodávateľ uhradiť na účet objednávateľa uvedený v záhlaví rámcovej dohody do 10 pracovných dní odo dňa doručenia výzvy na jej zaplatenie objednávateľom. Uhradenie zmluvnej pokuty dodávateľom nemá vplyv na právo objednávateľa uplatňovať náhradu škody vzniknutej na základe nedodržania osobitných určených požiadaviek a/alebo neposkytnutie plnenia dodávateľom.
13. Dodávateľ je povinný uhradiť objednávateľovi peňažnú sankciu vo výške 300 EUR, slovom tristo eur, pri nedodržaní povinnosti určenej v článku VI ods. 12, 13. a 14 tejto rámcovej dohody za každé jedno porušenie povinnosti resp. za každý zistený prípad.
14. Peňažné sankcie podľa tohto článku rámcovej dohody je dodávateľ povinný uhradiť na účet objednávateľa uvedený v záhlaví tejto rámcovej dohody v lehote do 10 pracovných dní odo dňa doručenia písomnej výzvy objednávateľa na úhradu peňažnej sankcie dodávateľovi pokiaľ nie je uvedené v rámcovej dohode inak.

**Článok IX**

**Sociálne verejné obstarávanie – zapojenie osoby znevýhodnenej na trhu práce**

1. Dodávateľ sa zaväzuje počas trvania tejto rámcovej dohody poskytovať služby kontinuálne .... osobami s ktorými bude mať uzavretý zmluvný vzťah podľa zákona č. 311/2001 Z. z. Zákonník práce, a s ktorými uzavrel pracovný alebo obdobný pomer ako s uchádzačmi o zamestnanie vedenými v evidencii o zamestnanie úradu práce, sociálnych vecí a rodiny podľa § 6 zákona č. 5/2004 Z. z. o službách zamestnanosti a o zmene a doplnení niektorých zákonov (ďalej len „zákon o službách zamestnanosti“), pričom sa musí jednať o znevýhodnených uchádzačov o zamestnanie podľa § 8 uvedeného zákona. Dodávateľ splnenie tejto povinnosti preukáže potvrdením príslušného úradu práce sociálnych vecí a rodiny o vyradení uchádzača o zamestnanie z evidencie vedenej podľa § 13 ods. 1 písm. b) bod 1. z dôvodu uvedeného v § 36 ods. 1 písm. a) zákona o službách zamestnanosti, a to najneskôr do 60 kalendárnych dní odo dňa nadobudnutia účinnosti tejto rámcovej dohody. Predložené potvrdenia sa stanú prílohou č. 12 tejto rámcovej dohody. Objednávateľ si vyhradzuje právo kedykoľvek počas platnosti rámcovej dohody požiadať dodávateľa o preukázanie skutočnosti podľa tohto bodu a dodávateľ je povinný túto skutočnosť preukázať do 10 pracovných dní odo dňa doručenia žiadosti objednávateľa. V prípade, ak počas plnenia rámcovej dohody dôjde k ukončeniu vzťahu medzi dodávateľom a osobami podľa tohto bodu, dodávateľ je povinný v lehote do 60 kalendárnych dní zabezpečiť splnenie povinnosti podľa tohto bodu novou osobou/osobami, spĺňajúcimi podmienky podľa prvej vety tohto bodu. O tejto skutočnosti je dodávateľ povinný informovať objednávateľa. V prípade, ak poskytovateľ v návrhu na plnenie kritérií neuviedol, že predmet zmluvy bude plniť osobou/osobami podľa tohto článku, tento sa neuplatňuje.
2. Ak dodávateľ nesplní povinnosť podľa bodu 1 tohto článku rámcovej dohody, uplatní objednávateľ voči dodávateľovi nárok na zaplatenie zmluvnej pokuty vo výške 23 150,- EUR za každú osobu, znevýhodnenú na trhu práce, ktorú dodávateľ uviedol v návrhu na plnenie kritérií a jej účasť na plnení zákazky nepreukázal.
3. Ak dodávateľ vo svojej ponuke predloženej vo verejnom obstarávaní uviedol, že na realizácii diela sa nebude podieľať osoba podľa bodu 1 tohto článku rámcovej dohody, ustanovenia tohto článku sa nepoužijú.

**Článok X**

**Ďalšie ustanovenia**

1. Prevzatie plnenia podľa rámcovej dohody musí byť vždy písomne potvrdené poverenými zástupcami zmluvných strán vo forme súhrnného preberacieho protokolu za príslušné časové obdobie uvedené v rámcovej dohode, resp. objednávke vystavenej podľa rámcovej dohody, ktorý musí obsahovať najmä súpis skutočne poskytnutého plnenia podľa rámcovej dohody a podľa čiastkových preberacích protokolov a zoznam prípadných nedostatkov a poškodení zistených pri prevzatí plnenia so záväznou lehotou a spôsobom ich odstránenia. Súhrnný preberací protokol môžu za obe zmluvné strany podpísať len osoby určené v rámcovej dohode, resp. podľa rámcovej dohody.
2. Dodávateľ je oprávnený poskytovať plnenie podľa rámcovej dohody prostredníctvom subdodávateľov výlučne v súlade s rámcovou dohodou. Dodávateľ v čase uzavretia rámcovej dohody uvádza údaje o  všetkých jeho známych subdodávateľoch v súlade s § 41 ods. 3 zákona o verejnom obstarávaní v zozname subdodávateľov, ktorý tvorí prílohu č. 4 rámcovej dohody.

**Článok XI**

**Trvanie a ukončenie rámcovej dohody**

* 1. Táto rámcová dohoda sa uzatvára na dobu určitú, a to na obdobie 48 mesiacov od nadobudnutia jej účinnosti podľa právneho poriadku Slovenskej republiky, alebo do vyčerpania hodnoty tejto rámcovej dohody, podľa toho, ktorá z týchto skutočností nastane skôr. Hodnota tejto rámcovej dohody je stanovená vo výške 7 639 840,00 EUR bez DPH.
	2. Pred uplynutím dohodnutej doby platnosti rámcovej dohody môže byť rámcová dohoda ukončená buď vzájomnou písomnou dohodou zmluvných strán ku dňu uvedenému v takejto dohode, písomným odstúpením od rámcovej dohody alebo písomnou výpoveďou. Ktorákoľvek zmluvná strana môže písomne odstúpiť od rámcovej dohody, ak druhá zmluvná strana podstatne porušila svoju zmluvnú povinnosť. Za podstatné porušenie zmluvnej povinnosti sa považuje najmä porušenie akejkoľvek zmluvnej povinnosti (vrátane povinnosti vyplývajúcej z objednávky), ak k náprave, resp. k odstráneniu porušenia zmluvnej povinnosti, nedôjde zmluvnou stranou porušujúcou zmluvnú povinnosť ani v dodatočne poskytnutej primeranej lehote. Po márnom uplynutí tejto lehoty je zmluvná strana dotknutá porušením oprávnená od rámcovej dohody písomne odstúpiť. Oznámenie o odstúpení od rámcovej dohody musí byť doručené druhej zmluvnej strane a účinky odstúpenia nastávajú momentom jeho doručenia. Odstúpením od rámcovej dohody nie sú dotknuté nároky zmluvných strán na náhradu škody a zaplatenie sankcií podľa článku VII rámcovej dohody. Zmluvné strany sa dohodli, že plnenia riadne poskytnuté pred odstúpením si nevracajú.
	3. V prípade písomnej výpovede rámcovej dohody, aj bez uvedenia dôvodu, je výpovedná doba 3 mesiace a začína plynúť prvým dňom mesiaca nasledujúceho po doručení výpovede druhej zmluvnej strane.
	4. Objednávateľ je oprávnený odstúpiť od rámcovej dohody ak dodávateľ:
	5. opakovane nedodrží kvalitu plnenia podľa rámcovej dohody,
	6. zistené nedostatky neodstráni v dohodnutých termínoch,
	7. bezdôvodne odmietne poskytnúť predmet rámcovej dohody alebo jeho časť, resp. doručí objednávateľovi oznámenie, že nie je spôsobilý plniť predmet rámcovej dohody alebo jeho časti,
	8. stratí spôsobilosť plniť predmet rámcovej dohody,
	9. v rozpore s ods. 21 článku VI tejto rámcovej dohody zadá celý predmet rámcovej dohody ako subdodávku,
	10. postúpi predmet rámcovej dohody inému subjektu alebo inej osobe, bez požadovaného predchádzajúceho písomného súhlasu objednávateľa,
	11. pri dodávke predmetu rámcovej dohody koná spôsobom, kedy objednávateľovi vzniká škoda, alebo mu preukázateľne hrozí vznik škody,
	12. viac ako dvakrát poruší akúkoľvek inú povinnosť uvedenú v tejto rámcovej dohode, ktorá nie je výslovne uvedená v tomto článku rámcovej dohody, alebo sa nevzťahuje na ňu ustanovenie o podstatnom porušení rámcovej dohody alebo povinnosť vyplývajúcu z ustanovení príslušných právnych predpisov,
	13. ak sa voči dodávateľovi vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči dodávateľovi začaté vyrovnávacie konanie alebo reštrukturalizácia,
	14. dodávateľ vstúpil do likvidácie,
	15. opakovane, t. j. najmenej dva krát počas trvania rámcovej dohody dodávateľ nedodrží objednávateľom určené osobitné požiadavky na plnenie v objednávke; na uvedené nemá vplyv uplatnenie sankcií objednávateľom za nedodržanie osobitných požiadaviek na plnenie, neposkytnutie plnenia uvedeného v čiastkovej objednávke podľa rámcovej dohody
	16. nepredloží objednávateľovi najneskôr pred prvým plnením podľa objednávky vystavenej na základe rámcovej dohody zmluvu uzavretú vo svojom mene a na svoje náklady na zhodnotenie stavebného odpadu skládkovaním s oprávneným hospodárskym subjektom,
	17. nepredloží objednávateľovi najneskôr pred prvým plnením podľa objednávky vystavenej na základe rámcovej dohody zmluvu uzavretú vo svojom mene a na svoje náklady na ekologické spracovanie elektrovodných káblov,
	18. nedodrží povinnosť zabezpečovať výkon činnosti stavbyvedúceho a služby bezpečnej a udržateľnej prevádzky zdvíhacích zariadení inštalovaných vo vybraných inžinierskych objektoch výlučne vlastnými kapacitami,
	19. nedodrží povinnosť, pokiaľ nemá oprávnenie na nakladenie s odpadmi predložiť najneskôr pred prvým plnením podľa rámcovej dohody písomnú zmluvu s hospodárskym subjektom oprávneným na nakladanie s odpadmi (zber, zhromažďovanie, zhodnocovanie, prípadne zneškodňovanie odpadu);
	20. v rozpore s ods. 26 článku VI tejto rámcovej dohody nepredloží objednávateľovi požadované oprávnenia.
	21. Zmluvné strany sú oprávnené okamžite odstúpiť od rámcovej dohody, ak rámcová dohoda nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	22. Objednávateľ je oprávnený odstúpiť od rámcovej dohody aj vo všetkých prípadoch uvedených v § 19 zákona o verejnom obstarávaní.
	23. Odstúpenie od rámcovej dohody musí byť oznámené druhej strane rámcovej dohody písomne, listinnou formou s uvedením dôvodu, pre ktorý strana odstupuje od rámcovej dohody a bez zbytočného odkladu po tom, ako sa o podstatnom porušení rámcovej dohody dozvedela.
	24. Odstúpenie nadobúda účinnosť dňom doručenia odstúpenia druhej strane rámcovej dohody.
	25. V prípade odstúpenia od rámcovej dohody ktoroukoľvek stranou dohody, budú plnenia začaté v čase odstúpenia riadne ukončené a preukázateľné náklady, spojené s plnením predmetu rámcovej dohody do tej doby budú v plnej výške zo strany objednávateľa uhradené.

**Článok XII**

**Záverečné ustanovenia**

1. Pokiaľ v rámcovej dohode nie je dohodnuté inak, riadia sa právne vzťahy zmluvných strán príslušnými ustanoveniami Obchodného zákonníka a všeobecne záväznými právnymi predpismi platnými na území Slovenskej republiky. Na riešenie príslušných sporov budú príslušné súdy Slovenskej republiky.
2. Rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po jej zverejnení na webovom sídle objednávateľa.
3. Ak sa akékoľvek ustanovenie rámcovej dohody stane neplatným alebo neúčinným, platnosť alebo účinnosť ostatných ustanovení rámcovej dohody ostane nedotknutá. Namiesto neplatných ustanovení rámcovej dohody sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu rámcovej dohody.
4. Rámcovú dohodu je možné meniť a dopĺňať len písomnými dodatkami podpísanými obidvomi zmluvnými stranami. Uzatvorenie dodatku k rámcovej dohode nesmie byť v rozpore s ustanoveniami § 18 zákona o verejnom obstarávaní.
5. Rámcová dohoda je vyhotovená v 4 rovnocenných vyhotoveniach, po 2 vyhotovenia pre každú zmluvnú stranu.
6. Neoddeliteľnou súčasťou tejto rámcovej dohody sú:
7. Príloha č. 1: Opis predmetu zákazky
8. Príloha č. 2: Návrh na plnenie kritérií (zmluvné ceny)
9. Príloha č. 3: Zoznam inžinierskych objektov
10. Príloha č. 4: Zoznam subdodávateľov
11. Príloha č. 5: Zoznam kľúčových odborníkov
12. Príloha č. 6: Zoznam ekologických čistiacich a dezinfekčných prostriedkov
13. Príloha č. 7: Zoznam strojového, prevádzkového a technického vybavenia

 dodávateľa určeného na plnenie rámcovej dohody

1. Príloha č. 8: Kópia poistnej zmluvy dodávateľa
2. Príloha č. 9: Kópia zmluvy dodávateľa na zhodnocovanie odpadu skládkovaním.
3. Príloha č. 10: Kópia zmluvy dodávateľa na ekologické spracovanie elektrovodných

 káblov

1. Príloha č. 11: Kópia zmluvy dodávateľa na nakladanie s odpadmi
2. Príloha č. 12: Potvrdenia príslušného úradu práce, sociálnych vecí a rodiny
3. Zmluvné strany vyhlasujú, že si túto rámcovú dohodu pred jej podpísaním riadne prečítali, jej obsahu porozumeli a na znak súhlasu ju slobodne, vážne a bez nátlaku podpísali.

Zhotoviteľ

V Bratislave dňa ...........

................................................................

meno a priezvisko

funkcia

Objednávateľ

V Bratislave dňa ..........

................................................................

Ing. Tatiana Kratochvílová

1. námestníčka primátora

 Príloha č. 1

**Opis predmetu zákazky**

Totožný s prílohou č. 7 súťažných podkladov – Opis predmetu zákazky. Bude doplnený v uzavretej rámcovej dohode s úspešným uchádzačom.

 Príloha č. 2

**Návrh na plnenie kritérií (zmluvné ceny)**

 Príloha č. 3

**Zoznam inžinierskych objektov**

podchod Trnavské mýto,

podchod Kozia ul.,

podchod Klariská ul.,

podchod Prievozská ul. I.,

podchod Prievozská ul. II.,

podchod Bajkalská – Mlynské Nivy,

podchod Patrónka (C24),

podchod pri Vojenskej nemocnici (C23),

podchod Saratovská ul. – pri OC Saratov,

podchod ul. Schneidera Trnavského - Poľnohospodár,

podchod Karloveská ul.– pri OC Centrum,

podchod ul. Hany Melíčkovej – Dlhé Diely,

podchod Dolnozemská ul. – pri Ekonomickej univerzite,

podchod Dolnozemská ul. – pri Dostihovej dráhe,

podchod Dolnozemská ul. – Jasovská ul. - uzavretý,nefunkčný

podchod Dolnozemská ul. – pri slnečných hodinách – uzavretý,nefunkčný

podchod Rusovská – Záporožská ul. (pri poliklinike)

podchod Rusovská J1(pri železničnej stanici Petržalka)

podchod Hodžovo nám.

podchod Hlavná stanica

ČS Parková

ČS Gagarinova

**Pohyblivé schody:**

Trnavské mýto – 5ramien Fuji

Patrónka – 2 ramená Orenstein&Koppel

Hlavná stanica ŽSR – 2 ramená Kone

Hodžovo námestie – 6 ramien Thyssen

**Výťahy :**

Trnavské mýto – 5 výťahov

Hlavná stanica – 1 výťah

Hodžovo nám. – 1 nákladný výťahov

**Čerpacie stanice:**

Trnavské mýto - 5ks

Gagarinova – 4ks

Parková ul. – 2ks

podchod Dolnozemská ul. pri EU – 2ks

podchod Kozia ul. – 2ks

podchod Patrónka – 2ks

podchod Vojenská nemocnica – 1ks

podchod Hodžovo – 2 ks

**Schodiskové plošiny pre imobilných:**

Podchod Patrónka – 2 ks ARES

Podchod Kozia – 2 ks Velcon

Podchod Hodžovo námestie – 3 ks Velcon

 Príloha č. 4

**Zoznam subdodávateľov**

 Príloha č. 5

**Zoznam kľúčových odborníkov**

|  |  |  |  |  |  |
| --- | --- | --- | --- | --- | --- |
| **P.č.** | **Pracovná pozícia** | **Titul, meno a priezvisko****/obchodné meno** | **Druh oprávnenia** | **Číslo oprávnenia** | **Vydané dňa/kým** |
| 1. | Stavbyvedúci |  | Stavbyvedúci s odborným zameraním na kategóriu inžinierske stavby“ (kategória 20 Inžinierske stavby, podkategória 22 – mosty, tunely)Preukázanie splnenia: osvedčenie SKSIOverenie dokladu: Zoznamy, registre a evidencie oprávnených osôb –<https://verejnyportal.sksi.sk/search> |  |  |
| 2. | zvárač |  | preukaz zvárača - Z-G1: kurz zvárania plameňom |  |  |
| 3. | zvárač |  | preukaz zvárača - Z-E1: kurz zvárania elektrickým oblúkom |  |  |
| 4. | viazač bremien |  | preukaz viazača bremien |  |  |
| 5. | viazač bremien |  | preukaz viazača bremien |  |  |
| 6. | lešenár |  | preukaz lešenára |  |  |
| 7. | lešenár |  | preukaz lešenára |  |  |
| 8. | revízny technikvyhradených technických zariadení zdvíhacích |  | osvedčenie revízneho technika vyhradených technických zariadení zdvíhacích, pre technické zariadenia zdvíhacie uvedených v časti II. skupiny A. písm. f Prílohy č. 1 k Vyhláške č. 508/2009 Z. z. |  |  |
| 9. | revízny technikvyhradených technických zariadení zdvíhacích |  | osvedčenie revízneho technika vyhradených technických zariadení zdvíhacích, pre technické zariadenia zdvíhacie uvedených v časti II. skupiny A. písm. f Prílohy č. 1 k Vyhláške č. 508/2009 Z. z. |  |  |
| 10. | revízny technikvyhradených technických zariadení zdvíhacích |  | osvedčenie revízneho technika pre technické zariadenia zdvíhacie uvedené v časti II. skupiny A. písm. c) 1. a c) 3. podľa prílohy č. 1 k Vyhláške č. 508/2009 Z. z.. |  |  |
| 11. | opravár vyhradených technických zariadení zdvíhacích |  | osvedčenie v zmysle písm. d) Prílohy č. 1a zákona č. 124/2006 Z. z. na činnosti oprava vyhradených technických zariadení zdvíhacích v rozsahu: oprava a údržba, rekonštrukcia, montáž do funkčného celku na mieste budúcej prevádzky v rozsahu technické zariadenia zdvíhacie skupina A podľa prílohy č. 1 vyhlášky č. 508/2009 Z.z., vyhradených technických zariadení zdvíhacích v rozsahu technické zariadenia zdvíhacie skupina A c1 a Ac3. |  |  |
| 12. | opravár vyhradených technických zariadení zdvíhacích |  | osvedčenie v zmysle písm. d) Prílohy č. 1a zákona č. 124/2006 Z. z. na činnosti oprava vyhradených technických zariadení zdvíhacích v rozsahu: oprava a údržba, rekonštrukcia, montáž do funkčného celku na mieste budúcej prevádzky v rozsahu technické zariadenia zdvíhacie skupina A podľa prílohy č. 1 vyhlášky č. 508/2009 Z.z., vyhradených technických zariadení zdvíhacích v rozsahu technické zariadenia zdvíhacie skupina A c1 a Ac3. |  |  |
| 13. | Revízny technik vyhradených technických zariadení elektrických |  | * osvedčenie v zmysle § 24 vyhlášky č. 508/2009 Z.z. na činnosti, ktorými sú odborné prehliadky a odborné skúšky vyhradených technických zariadení elektrických v rozsahu technické zariadenia elektrické skupina minimálne v rozsahu E2 (technické zariadenie s napätím do 1 000 V vrátane bleskozvodu) triedy objektov A. bez nebezpečenstva výbuchu podľa prílohy č. 11 vyhlášky č. 508/2009 Z. z..
 |  |  |

 Príloha č. 6

**Zoznam ekologických čistiacich a dezinfekčných prostriedkov**

Čistiace prostriedky na čistenie a umývanie podláh kamenných

Čistiace prostriedky na čistenie a umývanie podláh keramických

Čistiace prostriedky na čistenie a umývanie podláh betónových

Čistiace prostriedky na čistenie a umývanie podláh z PVC

Čistiace prostriedky na čistenie a umývanie povrchov nerezových

Čistiace prostriedky na čistenie a umývanie povrchov sklenených

Čistiace prostriedky na čistenie a umývanie povrchov laminátových

Čistiace prostriedky na čistenie a umývanie povrchov kovových

Čistiace prostriedky na čistenie a umývanie povrchov drevených

Dezinfekčné prostriedky podláh

Dezinfekčné prostriedky sanity

Dezinfekčné prostriedky styčných plôch

Dezinfekčné prostriedky kabín výťahov

Dezinfekčné prostriedky madiel eskalátorov

 Príloha č. 7

**Zoznam strojového, prevádzkového a technického vybavenia dodávateľa určeného na plnenie rámcovej dohody**

1. **Auto úžitkové do 3,5 t továrenská značka- typ ŠPZ**

1.

2.

3.

1. **Zvárací agregát na zváranie oblúkom- názov typ**

1.

1. **Súprava na rezanie a zváranie plazmou – názov typ**

 1.

1. **Smerová svetelná dopravná šípka, minimálne SŠ 13 (13 svetiel), označenie – typ**

1.

1. **Prenosný dopravný semafor**

1.

1. **Vysokotlakové vodné čistiace zariadenie (min. 500 bar) s možnosťou primiešavania abraziva, názov, typ, tlak v baroch**

1.

1. **Prenosné čerpadlá min. výtlak 15 m, min. prietok 150l/min, názov, výtlak, prietok**

1.

2.

1. **Drenážne čerpadlo na  odčerpávanie vody z plochých striech, pri zatopení pivníc, podchodov do výšky 10 mm**.

1.

1. **Elektrocentrála výkon minimálne 3kWA – typ**

 1.

 2.

 Príloha č. 8

**Kópia poistnej zmluvy dodávateľa**

 Príloha č. 9

**Kópia zmluvy dodávateľa na zhodnocovanie odpadu skládkovaním**

 Príloha č. 10

**Kópia zmluvy dodávateľa na ekologické spracovanie elektrovodných káblov**

 Príloha č. 11

**Kópia zmluvy dodávateľa na nakladanie s odpadom**